KOMISIJOS REGLAMENTAS (EB) Nr. 1876/2004
2004 m. spalio 28 d.
iš dalies keičiantis Reglamento (EB) Nr. 953/2003, nustatančio siekimą išvengti prekybos tam tikrais pagrindiniais vaistais nukreipimo į Europos Sąjungą, I priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. gegužės 26 d. Tarybos reglamentą (EB) Nr. 953/2003 (1), nustatantį siekimą išvengti prekybos tam tikrais pagrindiniais vaistais nukreipimo į Europos Sąjungą, ypač į jo 4 straipsnio 8 dalį,
kadangi:
(1)
Pagal Reglamento (EB) Nr. 953/2003 4 straipsnį Komisija gavo paraiškas dėl tam tikrų farmacijos produktų.
(2)
Vadovaudamasi to reglamento 5 straipsnio 2 dalyje išdėstyta tvarka, Komisija nustatė, kad gautos paraiškos atitinka Reglamentu (EB) Nr. 953/2003 nustatytus reikalavimus.
(3)
Paraiškų teikėjams buvo pranešta apie Komisijos sprendimą priimti jų paraiškas.
(4)
Todėl į Reglamento (EB) Nr. 953/2003 I priedą būtina įtraukti aptariamus produktus,
PRIĖMĖ ŠĮ REGLAMENTĄ:
1 straipsnis
Siekiant išvengti prekybos tam tikrais pagrindiniais vaistais nukreipimo į Europos Sąjungą, šio reglamento priede pateikti produktai ir kiti išsamūs duomenys įtraukiami į Reglamento (EB) Nr. 953/2003 I priedą.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 28 d.